


PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/804/13.03.2003

R  A  P  O  R  T

asupra proiectului de Lege privind aprobarea Ordonanţei Guvernului nr.9/2003 pentru ratificarea Acordului privind Programul de 

cooperare pentru dezvoltare pentru o perioadă de cinci ani dintre Guvernul României şi Guvernul Republicii Elene, 

semnat la Bucureşti la 20 iulie 2002

1.În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, cu proiectul de Lege privind aprobarea Ordonanţei Guvernului nr.9/2003 pentru ratificarea Acordului privind Programul de cooperare pentru dezvoltare pentru o perioadă de cinci ani dintre Guvernul României şi Guvernul Republicii Elene, semnat la Bucureşti la 20 iulie 2002,  trimis cu adresa nr. 159/ 04.03.2003.

La întocmirea prezentului raport, Comisia a avut în vedere:

· avizul nr.132/28.01.2003 al Consiliului Legislativ; 

-   avizul nr. 159/05.03.2003 al Comisiei pentru politică externă.
Proiectul de Lege are ca obiect aprobarea Ordonanţei Guvernului nr.9/2003 pentru ratificarea Acordului privind Programul de cooperare pentru dezvoltare pentru o perioadă de cinci ani dintre Guvernul României şi Guvernul Republicii Elene,semnat la Bucureşti la 20 iulie 2002. Acordul se adresează României pentru sprijinirea efectivă a procesului de aderare la Uniunea Europeană, fiind similar unui program Phare (în sensul abordării multisectoriale şi multianuale a finanţării).

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din 13 martie 2003. 

 2. În raport de obiectul şi conţinutul său, proiectul de Lege face parte din categoria legilor ordinare.
 3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Integrării Europene doamna ministru Hildegard Carola Puwak.

4. La lucrările Comisiei au fost prezenţi 26 deputaţi, din totalul de 31 membri ai Comisiei.

 5. Proiectul de lege a fost adoptat de Senat în şedinţa din 20 februarie 2003.

În urma dezbaterii, Comisia a hotărât, cu unanimitate de voturi  ca proiectul de Lege privind aprobarea Ordonanţei Guvernului nr.9/2003 pentru ratificarea Acordului privind Programul de cooperare pentru dezvoltare pentru o perioadă de cinci ani dintre Guvernul României şi Guvernul Republicii Elene, semnat la Bucureşti la 20 iulie 2002 să fie supus, spre dezbatere şi aprobare în plenul Camerei Deputaţilor, în forma adoptată de Senat.

                       PREŞEDINTE,                                       

Dan Radu Ruşanu                                   

SECRETAR,

 Lucia-Cornelia Lepădatu

 BIROUL PERMANENT AL





 CAMEREI DEPUTAŢILOR




Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.9/2003 pentru ratificarea Acordului privind Programul de cooperare pentru dezvoltare pentru o perioadă de cinci ani dintre Guvernul României şi Guvernul Republicii Elene, semnat la Bucureşti la 20 iulie 2002, trimis Comisiei, pentru examinare în fond, cu adresa nr. 159 din  4 martie 2003. 

 PREŞEDINTE,

Dan Radu RUŞANU

